بناسپتی گھیو

بناسپتی گھے یا نباتاتی گھے نباتاتی تیل وچ ہائیڈروجن شامل کرن ناݪ بݨدا اے۔ ایہدے برعکس اصلی گھے پودےآں توں نئیں بلکہ جانوراں دے ددھ توں حاصل ہُندا اے۔ چونکہ بناسپتی گھے سستا ہُندا اے اس لئی پچھلے سَٹھ ستر سالاں وچ ایہدا استعمال بہت وَدھ گیا اے تے اصلی گھیو دا استعمال کَھٹ ہُندا گیا۔ پودےآں وچ کولیسٹیرول بِلکل نئیں موجود ہُندا اس لئی بناسپتی گھے وچ وی کولیسٹیرول نئیں ہُندا۔ 
کئی پودےآں دے بی آں وچ کافی مقدار وچ تیل موجود ہُندا اے، جِداں کینولا، سرھوں، سویا بین، پام وغیرا۔ جد نکل (nickel) دی موجودگی وچ ایہناں دے تیل وچوں ہائیڈروجن گیس گزاری جاندی اے تاں تیل وچ موجود کئی ڈبل بونڈ ٹُٹ کے سنگل بونڈ وچ تبدیل ہو جاندے نیں جیہدی وجہ توں تیل دے جمݨ دا درجا حرارت ودھ جاندا اے تے ایہ تیل کمرے دے درجا حرارت اُتے جم جاندا اے یعݨی گھیو بݨ جاندا اے۔ ایہ عمل ہائیڈروجینیشن hydrogenation کہلاؤندا اے۔ اس عمل وچ کچھ نکل بناسپتی گھیو یا بچے ہوئے تیل وچ شامل ہو جاندا اے۔جولائی 2020 تک تمام بناسپتی گھی دی فیکٹریاں بند کرن دا فیصلا ماہرین دا خیال اے کہ بناسپتی گھیو تے بچے ہوئے تیل وچ نکل دی موجودگی شوگر دی بیماری دا سبب بݨدی اےMetals in the pathogenesis of type 2 diabetes جد کہ ہائیڈروجینیشن دے عمل وچ بݨݨ آݪے ٹرانس کمپاونڈ دل دیاں بیماریاں دا سبب بَݨدے نیں۔

 ہور دیکھو 
 گھے
 شہد
 مکھݨ
 چربی
 تیل
 بناسپتی تیل
 خوردنی تیل
 غذا دے اجزا
 نشاستا

 باہرلے جوڑ 
 بناسپتی گھیو اُتے پابندی ؛متبادل کیہ ہوؤگا؟

 حوالے 

گٹھ:کیمیا
گٹھ:صحت
گٹھ:غذائیت
گٹھ:پروٹین
گٹھ:حیاتیاتی کیمیاء
گٹھ:نامیاتی کیمیاء